Ժամանակի ընթացքում հասկանում էի, որ Հայաստանում շատերը պարզապես չգիտեն, թե ինչ բան է ծրագրավորումն այսօր, թե ինչ ազդեցություն ունի այն ամբողջ աշխարհի մասշտաբով և ինչպես է զարգանում աշխարհը ահռելի մեծ արագությամբ ծրագրավորման և տեխնոլոգիաների շնորհիվ։ Շատերը դրա մասին տեղեկություն չունեին, որովհետև դպրոցները և ԲՈՒՀ-երը չէին հասցնում ադապտացվել ժամանակի հետ և տալ մարդկանց այն գիտելիքները, որոնք ակտուալ են այսօր։ Իսկ ժամանակները փոխվում են շատ արագ։